I foråret lejede Hobro IK Randers-spilleren Edgar Babayan. Den aftale er nu i stedet permanent for den kommende sæson.

21-årige Edgar Babayan tog i foråret turen til Hobro på en lejeaftale. Den aftale har Hobro IK nu valgt at gøre permanent. Dermed løber Edgar Babayan på nordjysk græs den kommende sæson. Edgar Babayan startede sin tid i Hobro med at blive skadet i vinterens sidste træningskamp. Da han blev kampklar igen, scorede Edgar Babayan ni mål i to kampe. - Edgar var uheldig at blive skadet i starten af foråret, men han kom stærkt tilbage og leverede flere gode præstationer. Han er en hurtig, udfordrende spiller, som kan true i dybden, og sådan en type spiller kommer vi til at få brug for i den kommende sæson, fortæller sportschef Jens Hammer Sørensen i en pressemeddelelse. Den 21-årige kantspiller er selv tilfreds med at opholdet i Hobro er blevet forlænget. - Jeg er super glad for aftalen med Hobro IK, hvor jeg kan mærke, at trænerteamet har stor tillid til mig. Fremtiden ser spændende ud for Hobro IK, og den glæder jeg mig til at være en del af. At spille i Superligaen er krævende, men med den indstilling træneren og spillertruppen har, så skal vi nok skabe store ting sammen, siger Edgar Babayan. Hobro IK spillede sidste sæson i 1. division. En 1. divisionn de vandt og dermed kvalificerede sig til Alka Superligaen.